recursal/SuperWikiNEXT-32B huggingface dataset:
**குர்தாஸ்பூர் மாவட்டம்** (Gurdaspur district), வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் குர்தாஸ்பூர் ஆகும். மக்கள் தொகை அடிப்படையில் இம்மாவட்டம், பஞ்சாப் மாநிலத்தில் மூன்றாவது இடத்தில் உள்ளது. இம்மாவட்டத்தில் ராவி ஆறு மற்றும் பியாஸ் ஆறுகள் பாய்கிறது.

மாவட்ட எல்லைகள்
---------------

இம்மாவட்டத்தின் வடக்கில் பதான்கோட் மாவட்டம், வடகிழக்கில் இமாசலப் பிரதேசத்தின் சம்பா மாவட்டம், கிழக்கில் இமாசலப் பிரதேசத்தின் காங்ரா மாவட்டம், தென்கிழக்கில் ஹோசியார்பூர் மாவட்டம், தெற்கில் அமிர்தசரஸ் மாவட்டம், வடமேற்கில் பாகிஸ்தான் எல்லைகளாக உள்ளது.

மாவட்ட நிர்வாகம்
----------------

இம்மாவட்டம் குர்தாஸ்பூர், படாலா, தேரா பாபா நானக் என மூன்று வருவாய் வட்டங்களையும்; குர்தாஸ்பூர், கலானௌர், தாரிவால், படாலா, கனுவான், தீனாநகர், பதேகர் சுரியன், தேரா பாபா நானக், ஸ்ரீஹரிகோவிந்தபூர், குவாடியன், தோராங்கிலா என 12 ஊராட்சி ஒன்றியங்களையும்; குர்தாஸ்பூர், தாரிவால், தீனாநகர், 
படாலா, ஸ்ரீஹரிகோவிந்தபூர், தேரா பாபா நானக், பதேகர் சுரியன், குவாடியன் என எட்டு நகராட்சிகளை கொண்டுள்ளது.

அரசியல்
-------

இம்மாவட்டம் குர்தாஸ்பூர், தீனாநகர், படாலா, ஸ்ரீஹரிகோவிந்தபூர், பதேகர் சுரியன், தேரா பாபா நானக், குவாடியன் என ஏழு சட்டமன்ற தொகுதிகளையும்; குர்தாஸ்பூர் மக்களவைத் தொகுதியும் கொண்டுள்ளது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,298,323 ஆக உள்ளது. கிராமப்புறங்களில் 71.31% மக்களும்; நகரப்புறங்களில் மக்களும் 28.69% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 9.26% ஆக உயர்ந்துள்ளது. மக்கள் தொகையில் 1,212,617 ஆண்களும் மற்றும் 1,085,706 பெண்களும் உள்ளனர். பாலின விகிதம் ஆயிரம் ஆண்களுக்கு 895 பெண்கள் வீதம் உள்ளனர். 3,551 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 647 மக்கள் வாழ்கின்றனர். இம்மாவட்டத்தின் சராசரி படிப்பறிவு 79.95 % ஆகவும், ஆண்களின் படிப்பறிவு 84.56 % ஆகவும், பெண்களின் படிப்பறிவு 74.85 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 253,579 ஆக உள்ளது. 

### சமயம்

இம்மாவட்டத்தில் சீக்கிய சமய மக்கள் தொகை 1,002,874 (43.64 %) ஆகவும், இந்து சமயத்தவரின் மக்கள் தொகை 1,074,332 (46.74 %) ஆகவும், கிறித்தவ மக்கள் தொகை 176,587 (7.68 %) ஆகவும்,  இசுலாமிய சமய மக்கள் தொகை 27,667 (1.20 %) ஆகவும், பௌத்த, சமண சமய மக்கள் தொகை கணிசமாக உள்ளது.

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.

மேற்கோள்கள்
-----------

1. ↑  Gurdaspur District : Census 2011 data

Business directory of Gurdaspur பரணிடப்பட்டது 2012-04-19 at the வந்தவழி இயந்திரம்

வெளி இணைப்புகள்
---------------

* Official குர்தாஸ்பூர் மாவட்ட இணையதளம்
* Map of Gurdaspur District பரணிடப்பட்டது 2011-05-14 at the வந்தவழி இயந்திரம்

| * பா
* உ
* தொ
குர்தாஸ்பூர் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| *பாகிஸ்தான்* | பதான்கோட் மாவட்டம் | சம்பா மாவட்டம், இமாசலப் பிரதேசம் |
|  |  |  |
|  | **குர்தாஸ்பூர்** | காங்ரா மாவட்டம், இமாசலப் பிரதேசம் |
|  |  |  |
| அமிர்தசரஸ் மாவட்டம் | கபூர்தலா மாவட்டம் | ஹோசியார்பூர் மாவட்டம் |

 |
**தேனீ வேலி** அல்லது **தேன்கூடு வேலி** (**beehive fence)** என்பது யானைகளுக்கு இயற்கையாக தேனீக்களிடம் இருக்கும் அச்சத்தை அடிப்படையாகக் கொண்ட வேலி ஆகும்.

இந்த வேலிகள் விளை நிலங்கள ஒட்டிய இடங்களிலே தரையில் இருந்து மார்பு வரையிலான உயரம்வரை தொட்டால் அசையும்படியான பெட்டியில் தேனீக்கள் வளர்கப்படுகின்றன இவ்வாறு ஒவ்வொரு 10 மீட்டர் இடைவெளியில் தேன் கூடுகள் நிறுவப்படுகின்றன. அந்தப் பெட்டிமீது கட்டப்பட்ட கயிற்றைக் கொண்டு வேலிபோல அமைக்கப்படுகிறது வேலியைத் தகர்க்க யானைகள் முயன்றால் தேனீக்கள் கிளர்ந்தெழுந்து யானைகளை அச்சுறுத்துகின்றள இதனால் விளைநிலங்களுக்குள் நுழைய எத்தனிக்கும் யானைகள் இந்தத் தேனீக்களைக் கண்டு விலகி ஓடி அப்பகுதியைத் தவிர்க்கிறன.

இந்த அணுகுமுறை பெரும்பாலும் வெற்றி பெற்றுள்ளது, இதனால் மனிதர் யானை இடையிலான மோதல் 85% குறைந்துள்ளது.

கென்யாவில் இயங்கும் ‘சேவ் தி எலிஃபன்ட்ஸ்’ என்ற இங்கிலாந்துத் தொண்டு நிறுவனத்தின் ஊழியர் லூசி இ. கிங் ‘தேனீ வேலி’ என்ற இந்த புதிய வழிமுறையைக் கண்டுபிடித்தார். யானைகள் ஒருவகையான மரத்தை மட்டும் புறக்கணிப்பதை கிங் கவனித்து. அந்த மரத்தைப் பார்த்த போது, அம்மரங்களில் தேனீக்கள் கூடுகட்டியிருந்தது கவனித்து இதைக் கண்டுபிடித்தார். இந்தக் கண்டுபிடிப்புக்காக இவருக்கு 2013 ஆண்டுக்கான செயின்ட் ஆண்ட்ரூஸ் சுற்றுச்சூழல் பரிசு வழங்கப்பட்டது.

தான்சானியா, உகாண்டா, தென்னாப்பிரிக்கா உள்ளிட்ட ஒன்பது ஆப்பிரிக்க நாடுகளில் இந்த முறை வெற்றிகரமாகப் பயன்படுத்தப்பட்டுவருகிறது. பின்னர் இலங்கை, தாய்லாந்து ஆகிய நாடுகளில் இந்தத் திட்டம் நடைமுறைபடுத்தப்பட்டது. இந்தியாவில் கர்நாடகத்தின் கனரா மாவட்டத்திலும் கேரளத்தில் வயநாடு மாவட்டத்திலும் தேனீ வேலிகள் அமைக்கப்பட்டன. இந்த முறையை அடிப்படையாக வைத்துச் சில நாடுகளில் தேனீக்களின் ஒலியைப் பதிவுசெய்து அதை ஒலிப்பரப்புவதன் மூலம் யானைகள் விளைநிலங்களுக்கு வருவதைக் கட்டுப்படுத்தியுள்ளனர். இந்தியாவின் வடகிழக்கு மாநிலங்களில் தொடர்வண்டி விபத்துகளில் யானைகள் உயிரிழப்பதைத் தடுக்கும் விதமாக வடகிழக்கு எல்லைப்புற ரயில்வே, தேனீ ஒலியை எழுப்பும் ஒலிப்பெருக்கிகளை இந்தியாவில் முதல் முறையாக குவாஹட்டிக்கு அருகில் கமகியா, ஆஸாரா ஆகிய தொடர்வண்டி நிலையங்களில் நிறுவியுள்ளது.

மேற்கோள்கள்
-----------

1. ↑
2. ↑
3. ↑  ஆர். ஜெய்குமார் (24 பெப்ரவரி 2018). "யானை வரவைக் கட்டுப்படுத்தும் தேனீ வேலி". *கட்டுரை*. தி இந்து தமிழ். 24 பெப்ரவரி 2018 அன்று பார்க்கப்பட்டது.
**தேன்பொத்தை சுடலைமாடசுவாமி கோயில்** தமிழ்நாட்டில் திருநெல்வேலி மாவட்டம், தேன்பொத்தை என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுடலைமாடசுவாமி சன்னதியும், சிவனனைந்தபெருமாள், பரமராட்சியம்மன், சங்கிலிபூதத்தார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. [[தை மாதம்]] கொடைவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பன்புல் தொழில்** என்பது பன் புல்லை முதன்மை மூலப் பொருளாகக் கொண்டு முன்னெடுக்கப்படும் ஒரு கைத்தொழில் ஆகும். 

பன்

நடைபெறும் இடங்கள்
-----------------

இலங்கையில், கிழக்கு மாகாணத்தில் பன்புல் தொழில் ஒரு முக்கிய தொழிலாக உள்ளது. வாழைச்சேனை, நாவற்குடா, தாழங்குடா, குருக்கள்மடம், செட்டிப்பாளையம், களுதாவளை, ஒந்தாச்சி மடம், கல்லாறு, காத்தான்குடி, ஒல்லிக்குளம், காங்கேயனோடை, பாலமுனை, பூனொச்சிமுனை, ஏறாவூர், மீராவோடை, செம்மண் ஓடை, காவத்த முனை உட்பட்ட ஊர்களில் இத் தொழில் மேற்கொள்ளப்படுகின்றது. காலி, களுத்துறை, கம்பஹா, இரத்தினபுரி ஆகிய இலங்கையின் பிற பிரதேசங்களிலும் இத் தொழில் சிறு சிறு அளவில் காணப்படுகிறது.

மூலப் பொருட்கள்
---------------

பன்புல் தொழிற்கு முதன்மை மூலப் பொருள் பன்புல்லே ஆகும். பன்புல் அண்மைக் காலங்களில் கோழிச்சாயம் பயன்படுத்தி சாயம் போடப்படுகிறது. பாரம்பரிய முறையில் பல்வேறு தாவர சாயங்களைப் பயன்படுத்தி சாமயம் போடுவர். சாயமும், நீரும் இதற்குத் தேவை.

கருவிகள்
--------

* பருத்தி மனை
* கத்தி

உற்பத்திப் பொருட்கள்
--------------------

பன் கூடை
பன்புல்லின் முதன்மை உற்பத்திப் பொருள் பல வடிவமைப்புக்கள், அளவுகளில், பயன்பாட்டுக்காக செய்யப்படும் பன்புல் பாய்கள் ஆகும். அவை ஐந்து வகைப்படும். அவையானவை:

* இழைப்புப்/பின்னல் பாய்
* பிணிப் பாய்
* காதுப் பாய்,
* கரைப் பாய்
* கல்யாணப் பாய்

பாய்களைத் தவிர பின்வரும் உற்பத்திப் பொருட்களும் பன்புல்லை மூலமாகக் கொண்டு செய்யப்படுகின்றன.

* அச்சுத் தொப்பி
* சிறு பெட்டி
* கூடை
* தோட்டப் பை
* அகப்பை சொருகி
* காலணி
* காசுப்பை

செயலாக்கம்
----------

### பயிரிடலும் வெட்டலும்

நெற் செய்கை போன்று பன் புல் பயிரிடப்படுகிறது. பன்புல் கிழங்கில் இருந்து வளரும். கிழங்கில் இருந்து முதலில் வளரும் போது 6 மாதம் அளவில் வெட்டப்படக் கூடியது. அதன் பின் ஒவ்வொரு 3 மாதங்களுக்கு ஒருமுறையும் வெட்டப்படக் கூடியது. வெட்டியபின், குட்டிகளில் இருந்து பன் புல் மீண்டும் வளர்ந்துவிடும். 

பன்புல் 6 அடி வரை வளரக் கூடியது.

### காயவிடல்

வெட்டப்பட்ட பின்பு பன்புல் 3 - 4 நாட்கள் வெய்யிலில் காயப்போடப்பட்டு கட்டுக்களாக கட்டப்படுகின்றது. 

### தரம் பிரித்தல்

பன்புல்லில் அகலம், நீளம், நிறம் கொண்டு தரம் பிரிக்கப்படுகிறது. 

### சாயம் போடுதல்

பன்புல்லின் நிறம் குன்றிவை வேறு நிறத்துக்கு சாயம்போட தெரிவு செய்யப்படுகின்றன. அண்மைக் காலங்களில் கோழிச்சாயத்தைப் பயன்படுத்தி பச்சை, ஊதா போன்ற நிறங்களில் சாயம்போடப்படுகிறது. சாயம்போட, தண்ணீரைக் கொதிக்க வைத்து அதில் பன்புல்லை இட்டு, எடுத்து ஒரு நாள் வெய்யிலில் காயப் போடுவர். 

### பதப்படுத்தல்

இவ்வாறு சாயம் போடப்பட்ட போடப்படாத பன்புற்களை பருத்தி மனையினைப் பயன்படுத்தி பதப்படுத்துவார்கள். 

### இழைத்தல்/பின்னல்

இழைத்தல் மற்றும் பின்னல் முறையின் ஊடாகவே பாய், பை, தொப்பி உட்பட்ட பல உற்பத்திப் பொருட்கள் உருவாக்கப்படுகின்றன. சிலவற்றைப் பின்னும் போது அச்சுப் பயன்படுத்தியும் அதன் வடிவை அமைக்கிறார்கள். இழைத்தல் மற்றும் பின்னல் தோரணங்கள் பல வகை உண்டு. உயர்ந்த திறன் கொண்ட கலைஞர்கள் மிகவும் கலைவண்ணம் மிக்க பொருட்களை உருவாக்க வல்லவர்கள்.

மேற்கோள்கள்
-----------

1. ↑   *சித்திரக் கலை - ஆசிரியர் வழிகாட்டி - தரம் 7*. இலங்கை: அழகியற் கல்வித் துறை - தேசிய கல்வி நிறுவகம். 2016. .
2. ↑   *சித்திரக் கலை - ஆசிரியர் வழிகாட்டி - தரம் 7*. இலங்கை: அழகியற் கல்வித் துறை - தேசிய கல்வி நிறுவகம். 2016. .
"ஸ்டாப்பிங் பை தி வுட்ஸ் ஆன் எ ஸ்நோயி ஈவினிங்" என்ற கவிதை இராபா;ட் ஃப்ராஸ்டால்; 1922ஆம் ஆண்டில் எழுதப்பட்டு 1923-ஆம் ஆண்டு புதிய ஹேம்ப்ஷயா் என்னும் தொகுதியில் வெளியிடப்பட்டது. காட்சி, உருவகம் மற்றும் கடைசி சீா் மீண்டும் மீண்டும் வருதல் ஆகியவை இவரது வேலைப்பாடுகளில் முக்கியத்துவம் வகிக்கிறது. லூயிஸ் உண்டா்மேயருக்கு எழுதிய கடிதத்தில் இவரது படைப்பை "என்னுடைய சிறந்த முயற்சியின் நினைவு’ என்று குறிப்பிடுகின்றாா். ஃப்ராஸ்ட் இக்கவிதையினை ஜீன் மாதம் 1922 ஆம் ஆண்டு தனது இல்லமான சாஃப்ட்ஸ்பாி, வொ;மான்டில் வைத்து எழுதியிருக்கிறாா். ஒரு இரவு முழுவதுமாக செலவு செய்து அதிகாலைப் பொழுது புலா்ந்ததைக் கண்டு தனது பொிய கவிதைத் தொகுப்பான "நியூ ஹேம்ப்ஷயரை" நிறைவு செய்திருக்கின்றாா். வெளியே சென்று புதுவிடியலைக் கண்டு இரசித்துக் கொண்டிருக்கும் பொழுது திடீரென்று தோன்றிய வெளிப்பாடே "ஸ்டாப்பிங் பை தி வுட்ஸ் ஆன் எ ஸ்நோயி ஈவினிங்" என்ற கவிதையாகும். 
இக்கவிதையில் வரும் பனிவிழும் மாலைப் பொழுது மற்றும் சின்னகுதிரை ஆகியவற்றை தம் மனத்தில் மாயத்தோற்றமாக எண்ணி இக்கவிதையை ஒரு சிறு மணித்துளிகளில் நிறைவு செய்திருக்கின்றாா். எட்வா்ட் ஃபிட்ஷ்ஜெரால்ட் அவா்களால் வடிவமைக்கப்பட்ட ரூபாயாட் சரணத்திலுள்ள அயாம்பிக் டெட்ராமீட்டா் வடிவமைப்பை இக்கவிதைக்கு பயன்படுத்தியிருக்கின்றாா். இக்கவிதையின் வாி அமைப்பு ஏஏபிஏ-பிபிஸிபி-ஸிஸிடிஸி-டிடிடிடி என்பதாகும். இக்கவிதையில் வரும் நாயகன் காட்டினுள் தனியாக குதிரையில் சவாாி செய்து கொண்டிருக்கும் பொழுது ஒரு அந்திமாலைப் பொழுதில் பனிவிழுவதினைக் கண்டு தன்னையே மறந்து இரசித்துக் கொண்டிருக்கிறாா். அவ்வாறு இரசிக்கும்பொழுது ஒரு எண்ணம் தோன்றுகிறது ஏதேனில் "தூங்குவதற்கு முன்பு பல வாக்குறிதிகளை நிறைவேற்ற பல மைல் தூரம் செல்ல வேண்டியிருக்கிறது" என்று தனக்குள்ளாக கூறியவாறு இக்கவிதையினை நிறைவு செய்திருக்கின்றாா்.

```
வெளி இணைப்புகள்
```

Frost, Robert, Stopping by Woods on a Snowy Evening, Representative poetry (online ed.), University of Toronto. Text of the poem, along with the rhyming pattern.
"Woods", Frost, Poets, UIUC. Discussion and analysis of the poem.
[hide] v t e
Robert Frost
Poems 
"Acquainted with the Night" "After Apple-Picking" "Birches" "The Death of the Hired Man" "Fire and Ice" "The Gift Outright" "Mending Wall" "Nothing Gold Can Stay" "Out, Out-" "The Oven Bird" "A Question" "The Road Not Taken" "Stopping by Woods on a Snowy Evening"
Poetry
collections 
A Boy's Will North of Boston Mountain Interval New Hampshire West-Running Brook Collected Poems of Robert Frost A Further Range A Witness Tree In the Clearing
Plays 
A Masque of Reason
Related 
Robert Frost Farm, New Hampshire The Frost Place, Home and Museum Robert Frost Farm (Ripton, Vermont) Robert Frost Farm (South Shaftsbury, Vermont) Robert Frost House, Massachusetts Robert Frost Medal Frostiana (1959 choral art) Robert Frost: A Lover's Quarrel with the World (1963 documentary) Robert Frost: A Life (2000 biography)
Categories: Poetry by Robert Frost1923 poems
**அன்வார் இப்ராகிம் பாற்புணர்ச்சி வழக்கு** மலேசியாவில் அரசியல் சர்ச்சைகளை ஏற்படுத்தியுள்ள ஒரு வழக்காகும்.

1998 அன்வார் பாற்புணர்ச்சி வழக்கு
---------------------------------

மலேசியாவின் முன்னாள் துணைப் பிரதமர் அன்வர் இப்ராகிம் மீது முதன் முதலில் 1998 ல் இவ்வழக்கு தொடுக்கப்பட்டது. அவ்வழக்கில் அவருக்கு ஒன்பது ஆண்டுகள் சிறைத் தண்டனை விதிக்கப்பட்டது. பின் 2004ல் இவ்வழக்கிலிருந்து விடுதலையானார்.

2008 அன்வார் பாற்புணர்ச்சி வழக்கு
---------------------------------

ஜூன் 29, 2008ல் இவருடைய உதவியாளர் முகம்மது செய்புல் புகாரி அசலன் என்பவர் தன்னை ஓரினச்சேர்க்கையில் ஈடுபடுத்தியதாக கூறி வழக்கு நடைபெறுகிறது. இந்த வழக்கு அரசியற் காரணங்களால், பிரதமர் மற்றும்அவரது மனைவியின் தூண்டுதலில் பேரில் புனையப்பட்டுள்ளது என்று எதிர்க்கட்சி நாடாளுமன்ற உறுப்பினர் சிவராசா ராசையா கூறிவருகிறார். எனினும் இதனைக் காவல்துறை மறுத்துள்ளது. தக்க ஆதாரங்களுடனேயே இக்குற்றம் சாட்டப்பட்டுள்ளதாகக் காவல்துறை தெரிவித்துள்ளது. இவ்வழக்கின் தீர்ப்பு சனவரி 9, 2012 அன்று வெளியிடப்பட்டது. அதில் அவருக்கு எதிரான ஆதாரங்கள் போதுமானதாக இல்லையென்றும், அவருக்கு எதிரான டிஎன்ஏ சான்று நம்பக்கூடியதாக இல்லை என்று கூறி விடுதலை செய்து நீதிபதி தீர்ப்பளித்தார்.

2014 அன்வார் பாற்புணர்ச்சி வழக்கு
---------------------------------

2008 ஓரினச்சேர்க்கை வழக்கில் விடுதலை பெற்றிருந்தாலும் தற்பொழுது இவருடைய உதவியாளர் முகம்மது செய்புல் புகாரி அசலன் என்பவர் அன்வார் தன்னை ஓரினச்சேர்க்கையில் ஈடுபடுத்தியதாகக் கூறினார். இவ்வழக்கு தற்போது உச்ச நீதிமன்றதில் வழக்கு நடைபெற்றது. அன்வார் குற்றவாளி என்று தீர்ப்பளிக்கப்பட்டது. அதனை எதிர்த்து தொடரப்பபட்ட மேல் முறையீட்டிலும் குற்றம் நிரூபிக்கப்பட்டு ஐந்தாண்டுகள் தண்டனை உறுதி செய்யப்பட்டது. சுங்கை புளு சிறைச்சாலையில் அடைக்கப்பட்டார்.

 
விக்கிசெய்தியில்
***பாற்புணர்ச்சி வழக்கில் மலேசிய எதிர்க்கட்சித் தலைவர் அன்வர் விடுதலை***
தொடர்பான செய்திகள் உள்ளது.

மேற்கோள்கள்
-----------

1. ↑  "Anwar’s Sodomy Charge Complicates Political Struggle". Asian Sentinel. 2008-08-07. Archived from the original on 2010-01-16.. பார்த்த நாள்: 2010-02-10.
2. ↑  "afp.google.com,Malaysian opposition leader Anwar charged with sodomy". 2008-08-10 அன்று மூலதளத்திலிருந்து பரணிடப்பட்டது எடுக்கப்பட்டது. 2008-08-10 அன்று பார்க்கப்பட்டது.
3. ↑  "Malaysia: Anwar Ibrahim sodomy acquittal overturned". *BBC News*. 7 March 2014.. பார்த்த நாள்: 7 March 2014.
*பன்மணிமாலை'* என்பது, பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்று. கலம்பகம் என்னும் சிற்றிலக்கிய வகையில் ஒருபோகு, அம்மானை, ஊசல் என்னும் மூன்று உறுப்புக்களும் நீங்கலாக ஏனைய இலக்கணங்கள் அனைத்தும் அமையப் பெற்றதே பல்மணிமாலை எனப் பாட்டியல் நூல்கள் கூறுகின்றன.

அம்மானை, ஊசல், ஒருபோகு, இன்றி வெண்பா வெள்ளொத்தாழிசையும், ஆசிரியப்பா ஆசிரியத்தாழிசையும் கலிப்பா கலித்தாழிசையும், வஞ்சிப்பா வஞ்சித்தாழிசையும் அந்தாதியாகப் பாடிக் கடைமுடிவிலே வெள்ளை விருத்தம் ஆசிரிய விருத்தம் கலிவிருத்தம் வஞ்சிவிருத்தம் இப்படி நூறு பாடப்படுவது பன்பணிமாலையென்று வழங்கப்படும்.

இதில் புயவகுப்பு, மதங்கம், காலம், சம்பிரதம், கார், தவம், குறம், மறம், பாண், களி, சித்து, இரங்கல், கைக்கிளை, தூது, வண்டு, தழை, என்னும் பதினாறு பொருட் கூற்று உறுப்புக்கள் அமைந்திருக்கும்

குறிப்புகள்
-----------

1. ↑  இலக்கண விளக்கம் பொருளதிகாரம் - பாட்டியல் பக். 174
2. ↑  நவநீதப் பாட்டியல், செய்யுண் மொழியியல் 39 ஆம் பாடல்

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.

இவற்றையும் பார்க்கவும்
----------------------

* பாட்டியல்
சிறுநீரகம் உயிர் வாழ மிகவும் அவசியம். நோய் தொற்று, வயது, காயம்படுதல், சிறுநீரகத்திற்கு செல்லும் இரத்தத்தின் அளவுகுறைதல், ஆகியவை சிறுநீரகத்தின் செயல்பாட்டை குறைக்கும். இதன் விளைவாக உடலில் நச்சு கழிவுகள் அதிகமாகும். இது மரணத்திற்கே வழிவகுக்கும்.

### செயற்கை சிறுநீரகம்:

சிறுநீரகம் செயலிழந்தால் செயற்கை சிறுநீரகம் உயிர் காக்க பயன்படும். செயற்கை சிறுநீரகம் என்பது டயாலிசிஸ் எனும் முறையில் இரத்தத்தில் உள்ள கழிவு பொருள்களை நீக்கும் கருவியாகும். செயற்கை சிறுநீரகம் ஒரு புறம் மட்டுமே ஊடுருவி செல்லும் படலம் கொண்ட சிறு குழல்களை கொண்டதாகும்.
இதை டயலாசிங் என்னும் பிரிப்பு திரவத்தில் இனைக்கப்படும். இத்திரவம் இரத்தத்தில் உள்ள அதே அளவு சவ்வூடு பரவல் அழுத்தத்தைக் கொண்டிருக்கும். நோயாளியின் இரத்தம் இக்குழல்களின் வழியாக செலுத்தப்படும்போது, இச்செயல்பாட்டில் இரத்தத்தில் உள்ள கழிவு பொருள்கள் ஊடுருவல் முறையில் வெளியேற்றப்படும். கழிவு நீக்கம் செய்யப்பட்ட இரத்தம் மீண்டும் .நோயாளியின் உடலில் செலுத்தப்படும்.
இச்செயல்பாடு சிறுநீரகத்தின் செயல்பாட்டை ஒத்திருக்கிறது. இச்செயல்முறையில் சிறுநீரகத்தால் செயல்படும் 'மீண்டும் திரும்ப உறிஞ்சுதல்' மட்டும் நடைபெற இயலாது. சாதரணமாக நல்ல உடல் நிலையில் உள்ள மனிதரில் நாளொன்றுக்கு 180 லிட்டர் இரத்தம் சிறுநீரகத்தால் வடிகட்டப்படுகிறது. இதிலிருந்து நாளொன்றுக்கு 1-1.5 லிட்டர் அளவு கழிவு பொருள்கள் அடங்கிய நீர் சிறுநீராக வெளியேற்றப்படுது.

மேற்கோள்
--------
செப்டம்பர் 22, 2008 அன்று நியூயார்க் நகரத்தின் மெட்ரோபாலிடன் கலை அருங்காட்சியகத்தில் 36 நாடுகளின் முதல் சீமாட்டிகள் கூடியபோது
**முதல் சீமாட்டி**  (First Lady) அல்லது **முதல் சீமான்**  (First Gentleman) என தேர்ந்தெடுக்கப்பட்ட குடியரசுத் தலைவரின் மனைவி அல்லது கணவர் இவ்வாறு சில நாடுகளில் குறிப்பிடப்படுகின்றனர். நாட்டின் ஆளுமையில் எந்தவொரு பங்கும் ஆற்றாவிடினும் மரியாதைப் பட்டியலில் முன்னுரிமை பெறுவதுடன் அரச விருந்துகளில் விருந்தளிப்பவராக பொறுப்பேற்கிறார். 

பொதுவாக ஒரு நாட்டின் பிரதமரின் வாழ்க்கைத்துணையை இவ்வாறு குறிப்பிடுவதில்லை. வழமையாக அவர்களை பிரதமரின் துணைவி(வர்) என்றே குறிப்பிடுவர்.

ஐக்கிய அமெரிக்காவில் இதன் பயன்பாடு முதலில் துவங்கியதாக கூறப்படுகிறது. 1849ஆம் ஆண்டில் அப்போதைய அமெரிக்கக் குடியரசுத் தலைவர் சக்காரி டைலர் தனது மனைவி டால்லி மாடிசன் மறைவின்போது தமது இரங்கற்பாவில் அவரை **முதல் சீமாட்டி** எனக் குறிப்பிட்டிருந்தார்.

மேற்கோள்கள்
-----------

1. ↑  "First Lady". *dictionary.com*. 2007-07-19 அன்று பார்க்கப்பட்டது. 2. எந்தவொரு நாட்டின் ஆட்சித்தலைவரின் மனைவி
2. ↑   "Being the prime minister's wife" retrieved 11 May 2011 "BBC"
3. ↑  "The prime minister's wife" retrieved 11 May 2011 "BBC"
4. ↑  "Dolley Madison". National First Ladies Library. 2012-05-09 அன்று மூலம் பரணிடப்பட்டது. 2007-04-29 அன்று பார்க்கப்பட்டது.

* Burns, Lisa M. Burns. *First Ladies and the Fourth Estate: Press Framing of Presidential Wives* (2008). 205 pp. ISBN 78-0-87580-391-3, in U.S.
* Sellers, Maud (April 1894). "The City of York in the Sixteenth Century". *The English Historical Review* **9** (34): 275–304. doi:10.1093/ehr/IX.XXXIV.275. .
* Russell, A. (1889). *Journal of the American Geographical Society of New York*. **21**. பக். 494–515.

வெளியிணைப்புகள்
---------------

* Current First Ladies (biographies and photo profiles)
**முதல் உலகத்தமிழ் இணைய மாநாடு** 1997 ஆம் ஆண்டு மே, 17, 18 ஆம் நாளில் சிங்கப்பூரில் நடந்தேறியது. சிங்கப்பூரில் உள்ள நாங்யாங் பல்கலைக் கழகப் பேராசிரியர் நா. கோவிந்தசாமியின் ஒட்டு மொத்தமான முயற்சியால் ‘தமிழ் இணையம் 97’ என்ற பெயரில் இந்நிகழ்வு நடைபெற்றுள்ளது. 1994 ஆம் ஆண்டு சென்னையில் நடைபெற்ற கருத்தரங்கிற்கும் இம்மாநாட்டிற்கும் உள்ள தொடர்பு இணையம் தான்.

மாநாட்டின் கருப்பொருள்
----------------------

1. இணையதளங்களில் தமிழ்ப் பொருண்மைகளை மிகைப்படுத்துதல்
2. விசைப்பலகையைத் தரப்படுத்துதல் தமிழ் எழுத்துரு குறியீட்டைத் தரப்படுத்துதல்
3. இணைய தளங்களையும், இணைய தளப்பக்கங்களையும் தரப்படுத்துதல்.
4. அடுத்த தமிழ் இணையம் 98 மாநாடு பற்றி முடிவு செய்தல்.

மாநாட்டில் கலந்துகொண்டவர்கள்
----------------------------

எழுத்தாளர் சுஜாதா, அண்ணா பல்கலைக்கழகக் கணிப்பொறி பேராசிரியர் S.குப்புசாமி, இலங்கைப் பல்கலைக்கழகப் பேராசிரியர் ST.நந்தசாரா, சுவிட்சலாந்து கு. கல்யாணசுந்தரம், சென்னை எழுத்தாளர் மாலன், பென்சில்வேனியா பல்கலைக்கழகத் தமிழ்ப்பேராசிரியர்கள் ஹரால்டு ஷிஃப்மன் மற்றும் வாசு அரங்கநாதன், மலேசியநாட்டு கணிப்பொறியாளர் முத்து நெடுமாறன், சிங்கப்பூர் நான்யாங்குப் பல்கலைக்கழகப் பேராசிரியர்கள் நா. கோவிந்தசாமி மற்றும் டேன் டின் வீ (en:Tan Tin Wee), ஆப்பிள் மென்பொருள் நிறுவனர் N. அன்பரசன் ஆகிய பதினொரு பேரும் மாநாட்டில் கலந்துகொண்டு கருந்துக்களை முன்வைத்துள்ளனர். இவர்கள் அனைவரும் உறுப்பினர்களாகவும் இருந்துள்ளனர்.

மேற்கோள்கள்
-----------

முனைவர் துரை.மணிகண்டன் எழுதிய இணையமும் தமிழும் என்ற நூல்.

வெளி இணைப்புகள்
---------------

முதல் தமிழ் இணைய மாநாட்டு மலர்.pdf
**குப்புசாமி சீனிவாசன்** (Kuppuswami Srinivasan 30 மே 1899 – 2 ஜூன் 1975), **ஸ்டாலின் சீனிவாசன்** (Stalin Srinivasan) என்று பரவலாக அறியப்படும் இவர் ஓர் இந்திய பத்திரிகையாளர் மற்றும் இந்திய சுதந்திர ஆர்வலர் ஆவார், இவர் 1932 இல் *மணிக்கொடி*  *பிரஸ் ஜர்னலின்* நிறுவனர்களில் இவரும் ஒருவர் ஆவார். இந்தியா சுதந்திரம் அடைந்ததும், இவர் சென்னை மாநிலத்தின் முதல் தலைமை திரைப்பட தணிக்கையாளராகப் பணியாற்றினார். பரவலாக அறியப்படும் குற்றவியல் வழக்கறிஞர் ராதா சீனிவாசன், ஸ்டாலின் சீனிவாசனின் மகள் ஆவார்.

ஆரம்ப கால வாழ்க்கை
------------------

சீனிவாசன் இந்தியா, சென்னை மாகாணம், தஞ்சாவூர் மாவட்டம், சீர்காழியில் மே 1899 30 இல் பிறந்தார் இவர் சட்டத்தில் பட்டம் பெற்றார் மற்றும் மாநிலக் கல்லூரியில் தனது முதுகலை படிப்பைத் தொடர்ந்தார், தேசியப் பள்ளியின் ஊழியர்களுடன் சேர அதனை நிறுவியசி.ராஜகோபாலாச்சாரியால் அழைக்கப்பட்டார்.

தொழில்
------

எஸ். சதானந்தின் *பிரஸ் ஜர்னலில்* மும்பையில் சேருவதற்கு முன்பு சீனிவாசன் *டெய்லி பிரஸ்* மற்றும் *ஸ்வராஜ்யாவில்* பணியாற்றினார். இவர் தில்லியில் மத்திய சட்டசபை நிருபராக பணியாற்றினார். சீனிவாசனின் கட்டுரையை வெளியிட்டதற்காக சதானந்த் சிறையில் அடைக்கப்பட்டபோது, சதானந்தை விடுதலை செய்ய நீதிமன்றம் சென்றார்.

1932 இல், சீனிவாசன் தனது சில நண்பர்களுடன் சேர்ந்து, *மணிக்கொடி* என்ற தமிழ் இதழைத் தொடங்கினார். *மணிக்கொடி* ஒரு பத்திரிக்கையாகப் பாராட்டைப் பெற்று இலக்கிய இயக்கத்தை முன்னெடுத்துச் சென்றது.

சான்றுகள்
---------

1. 1 2  Ramakrishnan, T. (25 September 2001). "Memories of 'Manikodi'". *தி இந்து*. Archived from the original on 26 ஜனவரி 2013. .
எருசலேம் நகரில் இருந்து அஸ்தோது நகருக்கு செல்லும் வழித்தடம்.
**எருசலேம் மாவட்டம்** (எபிரேயம்: מחוז ירושלים‎; அரபு மொழி: منطقة اورشليم (القدس)‎) இசுரேல் நாட்டின் ஆறு நிர்வாக மாவட்டங்களில் ஒன்று. மாவட்டத்தின் தலைநகர் எருசலேம் ஆகும். எருசலேம் மாவட்டத்தின் பரப்பளவு 652 கிமீ² ஆகும். மாவட்டத்தின் மொத்த மக்கள் தொகை 10,83,300 இதில் 65.6% யூதர்கள் மற்றும் 32.8% அராபியர்கள் ஆவர். இசுரேல் நாட்டில் உள்ள அராபியர்களில் 21% மக்கள் எருசலேம் மாவட்டத்தில் வசிக்கின்றனர். இந்த மாவட்டம் மேற்கு எருசலேம் மற்றும் கிழக்கு எருசலேம் பகுதிகளைக் கொண்டுள்ளது. கிழக்கு எருசலேம் பகுதியை சர்வதேச சமூகம் இசுரேல் நாட்டின் பகுதியாக ஏற்றுக்கொள்ளவில்லை.

எருசலேம் மாவட்டத்தின் பெரும்பான்மை அராபியர்கள் பாலஸ்தீனியர்கள். இசுரேல் நாட்டு சட்டத்தின் படி இவர்கள் குடியுரிமை பெற தகுதியுடையவர்கள். ஆனால் இவர்கள் இரட்டை தேர்வு குடியுரிமை பெற முடியாது. சிறுபான்மையினரான இசுரேலிய அராபியர்கள் 1970 களின் பிற்பகுதியிலிருந்து இசுரேலில் குடியேறியுள்ளனர். முக்கியமாக உள்ளூர் மக்களுக்கு சட்ட ஆலோசனை மற்றும் பிற சேவைகளை வழங்குவதற்காக இருந்தனர். இங்கு யூதரல்லாத மக்களில் 28.3% இஸ்லாம் மதத்தவர்கள், 1.8% கிறிஸ்தவ மதத்தவர்கள் மற்றும் 1.4% மக்கள் மத சார்பற்றவர்கள்.

மேற்கோள்கள்
-----------

1. ↑  "Localities And Population, By Population Group, District, Sub-District And Natural Region" (PDF). *Israel census bureau of statistics*. 2016.
2. ↑  The Future of the Global Muslim Population, PEW Forum
3. ↑  "Jerusalem: Israeli police hit in Palestinian car attack". *பிபிசி*. 6 March 2015.
4. ↑  "Localities and Population, by Population Group, District, Sub-District and Natural Region" (PDF). *Statistical Abstract of Israel*. Israel Central Bureau of Statistics. 2009. 2011-06-10 அன்று மூலம் (PDF) பரணிடப்பட்டது. 2011-01-07 அன்று பார்க்கப்பட்டது.
5. ↑  "Localities and Population, by District, Sub-District, Religion and Population Group" (PDF). *Statistical Abstract of Israel*. Israel Central Bureau of Statistics. 2006. 2007-06-14 அன்று மூலம் (PDF) பரணிடப்பட்டது.
**கோடேரி** *(Koderi)* என்பது இந்தியாவின் தமிழ்நாட்டிலுள்ள நீலகிரியில் படுகர் இனமக்கள் வாழும் ஓர் ஊராகும். இவ்வூர் குன்னூரிலிருந்து 15 கீ.மீ. தொலைவிலும் ஊட்டியிலிருந்து 20 கி மி. தொலைவிலும் அமைந்துள்ளது. அப்பகுதியில் அமைந்துள்ள நான்கு மலைகளில் ஒரு பகுதி கோடேரி ஊர் எனக் கருதப்படுகிறது. இவ்வூரின் அஞ்சல் குறியீட்டு எண் 643213. கோடேரி ஊரும் கூட இரு பகுதிகளாகப் பிரிக்கப்பட்டு மேல்கோடேரி எனவும் கீழ்கோடேரி எனவும் அம்மக்களால் அழைக்கப்படுகிறது. கொடைப்பாறை என்னும் கோயில் இங்கு ஒரு பிரசித்திப் பெற்ற சுற்றுலாப் பகுதியாகும். இப்பாறை பார்ப்பதற்கு ஒரு குடைபோல் உள்ளதால் இப்பெயர் பெற்றது. இங்கு வாழும் மக்களின் முக்கியத் தொழில் தேயிலைத் தொழில் ஆகும். 'கெண்ட அப்ப' என்ற பூக்குண்டம் திருவிழாவை மேல் கோடேரி மக்கள் கொண்டாடுகிறார்கள், இத்திருவிழா நாளில் மக்கள் யங்குரா எனப்படும் புனித பூநூல் அணிந்து சிவபெருமானை வழிபடுவர். கீழ்கோடேரி மக்கள் 'மாரி அப்ப என்ற [மாரி அம்மன் திருவிழாவை ஒவ்வோர் ஆண்டும் கொண்டாடுவர். இதைத் தவிர எத்தே அப்பா என்றொரு பண்டிகையும் இம்மக்களின் முக்கியமான பெருவிழாவாக கொண்டாடப்படுகிறது.

மேற்கோள்கள்
-----------

1. ↑
**கோட்டகிரி வெங்கடேசுவர ராவ்** ஒரு இந்திய திரைப்படதொகுப்பாளர் ஆவார். தெலுங்கு திரைப்பட இயக்குனரான இராஜமௌலியின் பெரும்பாலான திரைப்படங்களுக்கு இவரே திரைப்பட தொகுப்பாளராக பணியாற்றியுள்ளார். மேலும் என். டி. ராமராவ், பி. கோபால், பாரதிராஜா போன்றோருடனும் பணியற்றிய அனுபவம் வாய்ந்தவர். ஆந்திர பிரதேச திரைப்பட கூட்டமைப்பின் தலைவராக ஆறு வருடங்கள் தேர்ந்தெடுக்கப்பெற்று பணியாற்றியுள்ளார்.

கோட்டகிரி கோபால ராவ் என்ற இவரது சகோதரர். திரைப்பட தயாரிப்பாளராகவும், தொகுப்பாளராகவும் பணியாற்றியவர். இவர் நம்பர் 6, 2012ல் மரணமடைந்தார்.

சுஜாத்தா என்பவை மணந்த இவருக்கு பத்மஜா, நீரஜா என்ற இரு பெண்கள் உள்ளனர்.

விருதுகள்
---------

### நந்தி விருதுகள்

சிறந்த தொகுப்பாளருக்கான நந்தி விருது பெற்றுத்தந்த படங்கள்,..

1. 2004: *சே*
2. 2005: *சுபாஸ் சந்திர போஸ்*
3. 2007: *யமதொங்கா*
4. 2009: *மாவீரன்*
5. 2010: *டார்லிங்*

இவற்றையும் காண்க
----------------

*

ஆதாரங்கள்
---------

1. ↑  "காப்பகப்படுத்தப்பட்ட நகல்". 2013-12-22 அன்று மூலம் பரணிடப்பட்டது. 2016-06-08 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Kotagiri Venkateswara Rao
ஆப்பிள் உண்பதில் சுகாதார நலன்கள் உண்டு என்று பொதுவாக நம்பப்படுகிறது.
**தினம் ஒரு ஆப்பிள் உண்டால் மருத்துவரிடம் செல்லவேண்டாம்** (An apple a day keeps the doctor away) என்பது ஆப்பிள் உண்பது அல்லது பழங்கள் மற்றும் காய்கறிகளில் ஆகியவற்றில் ஆரோக்கியம், நன்மைகள் போன்றவை இருப்பதாகக் கூறும் ஒரு பொதுவான ஆங்கில பழமொழி ஆகும்.

தோற்றம்
-------

1860 இல் இங்கிலாந்து நாட்டில் (வேல்ஸில்) பழமொழியின் முதல் பதிவு பயன்படுத்தப்பட்டது. அந்த வார்த்தைகளின் அசல் வார்த்தை "படுக்கைக்குச் செல்லும் முன் ஒரு ஆப்பிள் சாப்பிட்டால், நீங்கள் தன்னுடைய ரொட்டிக்குச் சம்பாதித்து வைப்பீர்கள்" என்பதாகும். தற்போதைய வடிவில் ("நாள் ஒன்றுக்கு ஒரு ஆப்பிள் உண்டால் மருத்துவரை தவிர்க்கலாம்") முதன்முதலில் 1992 ஆம் ஆண்டில் அச்சிடப்பட்டது2.

அறிவியல் மதிப்பீடு
------------------

ஆப்பிள் மற்றும் பேரி ஆகியவற்றை உண்பது பக்கவாதத்தைதை தடுக்கும், என்பதை 2011 ஆம் ஆண்டில் ஒரு ஆய்வு கண்டறிந்தது. ஆப்பிளை உண்பதால் நடுத்தர வயதான பெரியவர்களின் கணிசமாக கெட்ட கொழுப்பின்  அளவு குறைக்கப்படும் என்று 2012 ஆய்வு ஒன்று குறிப்பிடுகிறது.

2015 ஆண்டில் செய்யப்பட்ட ஆய்வின்படி ஆப்பிள் உண்பது குறித்த இந்த பழமொழியில் உள்ள உண்மை தன்மைக்கு எந்த ஆதாரமும் இல்லை. ஆயினும், ஆய்வில் ஒரு நாளுக்கு ஒரு ஆப்பிள் சாப்பிட்டுள்ளவர்கள் குறைவான மருந்து மாத்திரைகளை உபயோகித்தனர் என்று கண்டுபிடித்தார்கள்.

எனினும், ஒரு 2011 ஒரு ஆய்வில் அதிக எடை கொண்ட ஒரு சிறிய ஆண்கள் குழுவுக்கு தினசரி உணவில் 'கோல்டன் ஆப்பிள் உண்ணச் செய்ததில் அதிக அளவு எல்டிஎல் கொழுப்பு மற்றும் ட்ரைகிளிசரைடுகளுக்கு வழிவகுத்தது என்று கண்டறியப்பட்டது. கோல்டன் ஆப்பிள்களானது உயர் சர்க்கரை மற்றும் குறைந்த பினோலி உள்ளடக்க முடிவுக்கு காரணம் என குறைகூறப்பட்டது.

குறிப்புகள்
-----------

1. 1 2 3  Ely, Margaret (24 September 2013). "History behind 'An apple a day'". *Washington Post*. 5 December 2015 அன்று பார்க்கப்பட்டது.
2. ↑  Davis, Matthew A.; Bynum, Julie P. W.; Sirovich, Brenda E. (1 May 2015). "Association Between Apple Consumption and Physician Visits". *JAMA Internal Medicine* **175** (5): 777. doi:10.1001/jamainternmed.2014.5466.
3. ↑  James, Wong (4 October 2015). "Gardens: the truth about apples". *The Guardian*. 16 April 2016 அன்று பார்க்கப்பட்டது.
**தெப்பி பெர்மன்** (ஆங்கில மொழி: *Debbie Berman*) என்பவர் தென்னாப்பிரிக்கா நாட்டு திரைப்படம் மற்றும் தொலைக்காட்சி படத் தொகுப்பாளர் ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான ஸ்பைடர்மேன்: ஹோம்கம்மிங் (2017), பிளாக் பான்தர் (2018) மற்றும் கேப்டன் மார்வெல் (2019) போன்ற திரைப்படங்களில் படத் தொகுப்பாளராக பணிபுரிந்துள்ளார்.

வாழ்க்கை மற்றும் தொழில்
-----------------------

இவர் தென்னாப்பிரிக்கா நாட்டில் ஜோகன்னஸ்பர்க் நகரில் பிறந்தார். கனடாவில் வான்கூவர் நகருக்கு செல்லுமுன், தென்னாப்பிரிக்காவில் தொலைக்காட்சி நிகழ்ச்சிகளிலும் மற்றும் திரைப்படங்களிலும் படத் தொகுப்பாளராக பணிபுரிந்துள்ளார். இவர் இஸ்பேஸ் சிம்ப்ஸ் மற்றும் இன்விட்கஸ் போன்ற திரைப்படங்களில் பணியாற்றிய பிறகு, லாஸ் ஏஞ்சல்ஸ் நகருக்கு சென்றார். அங்கு ஸ்பைடர்மேன்: ஹோம்கம்மிங் (2017), பிளாக் பான்தர் (2018) மற்றும் கேப்டன் மார்வெல் (2019) ஆகியவற்றிற்கான திரைப்படத் தொகுப்பு குழுவில் பணிபுரிந்துள்ளார். 2018 ஆம் ஆண்டில் அமெரிக்கே திரைப்படத் தொகுப்பாளராக கில்டில் சேர்க்கப்பட்டார்.

மேற்கோள்கள்
-----------

1. ↑  Placido, Dani Di. "'Black Panther' Editor Debbie Berman Talks Cutting A Cultural Icon". *Forbes* (ஆங்கிலம்). 2019-08-10 அன்று பார்க்கப்பட்டது.
2. ↑  Clark, Travis. "'Captain Marvel' editor describes what makes Marvel Studios a unique place to work, and the funny way she got the job". *Business Insider*. 2019-08-10 அன்று பார்க்கப்பட்டது.
3. ↑  "Marvel's Debbie Berman is bringing 'interesting female characters to the screen in movies people love'". *The National* (ஆங்கிலம்). 2019-08-10 அன்று பார்க்கப்பட்டது.
4. ↑  Plante, Corey. "'Black Panther' Editor Debbie Berman Talks Making Marvel's Oscar Contender". *Inverse* (ஆங்கிலம்). 2019-08-10 அன்று பார்க்கப்பட்டது.
5. ↑  Trenholm, Richard. "Black Panther's editor explains why its reshoots were a good thing". *CNET* (ஆங்கிலம்). 2019-08-10 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Debbie Berman
**தெபால்பூர்** (Depalpur) என்பது இந்தியாவின் மத்தியப் பிரதேச மாநிலத்தில் உள்ள இந்தூர் மாவட்டத்தில் உள்ள ஒரு நகரம் மற்றும் ஒரு பேரூராட்சியாகும். இந்தூரில் இருந்து 41.7 கி.மீ தொலைவில் உள்ளது

பெயரின் தோற்றம்
---------------

பாரம்பரியத்தின் படி, இந்த நகரத்திற்கு பரமாரா வம்ச ஆட்சியாளர் தேவபாலாவின் (1216-40 ஆட்சி) பெயரிடப்பட்டது.

வரலாறு
------

அயினி அக்பரியில், மால்வா சுபாவில் உள்ள உஜ்ஜைன் 'சர்க்கரின் 10 மகால்களில் தெபால்பூர் குறிப்பிடப்பட்டுள்ளது.  பின்னர், இது இந்தூரின் சுதேச அரசின் ஒரு பகுதியாக மாறியது. தெபல்பூரின் சமீன்தார் ராய் பகதூர் நானக் சந்த் அய்ரின் என்பராவாரர். (1840-1920), பின்னர் சமீன்தாரின் மரணத்திற்குப் பிறகு அவரது குடும்பச் சொத்துக்களை தெபல்பூரின் விவசாயிகளுக்கு விநியோகிக்கிறது.

நிலவியல்
--------

தெபால்பூர் 22°51′N 75°33′E﻿ / ﻿22.85°N 75.55°E﻿ / 22.85; 75.55 .அமைந்துள்ளது.  இது சராசரியாக 533 மீட்டர் உயரத்தில் உள்ளது (1748   அடி).

விளக்கப்படங்கள்
---------------

2011 இந்திய மக்கள் தொகை கணக்கெடுப்பின்படி  தெபால்பூரில் 15,200 மக்கள் தொகை இருந்தது. ஆண்களில் மக்கள் தொகையில் 51 சதவீதமும், பெண்கள் 49 சதவீதமும் இருந்தது. தெபால்பூரின் சராசரி கல்வியறிவு விகிதம் 57 சதவீதமாகும். இது தேசிய சராசரியான 59.5 சதவீத்தை விடக் குறைவு: ஆண் கல்வியறிவு 69 சதவீதம், பெண் கல்வியறிவு 45 சதவீதம் ஆகும்.தெபால்பூரில், மக்கள் தொகையில் 16 சதவீதம் பேர் 6 வயதுக்குட்பட்டவர்கள்.

குறிப்புகள்
-----------

1. ↑  Abul Fazl-i-Allami (1949, reprint 1993). *Ain-i-Akbari*, Vol.II (English tr. by H.S. Jarrett, rev. by J.N. Sarkar), Calcutta: The Asiatic Society, p.209
2. ↑  Falling Rain Genomics, Inc - Depalpur
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
13°6′18.18″N 59°37′21.29″W﻿ / ﻿13.1050500°N 59.6225806°W﻿ / 13.1050500; -59.6225806

**கென்சிங்டன் ஓவல் மைதானம்** தலைநகர் பிரிஜ்டவுனுக்கு மேற்கில் பார்படோசு தீவில் அமைந்துள்ளது. இத்தீவின் விளையாட்டு மையமான இம்மைதானம் துடுப்பாட்டத்துக்கு முக்கிய இடம் அளிக்கிறது. இம்மைதானம் உள்ளூர் துடுப்பாட்டத்துக்கு முக்கிய மையமாதலால் "துடுப்பாட்டத்தின் மெக்கா" என இது உள்ளூர்வாசிகளால் அழைக்கப்படுகிறது. இதன் 120 ஆண்டு வரலாற்றில் உள்ளூர், பன்னாட்டு துடுப்பாட்டப் போட்டிகளையும் நடத்தியுள்ளது. பிக்விக் துடுப்பாட்டக் கழகம் 1895 இல் ஓவல் மைதானத்தை தனதாக்கியதோடு ஓவல் மைதானத்தில் துடுப்பாட்டம் ஆரம்பமானது.1895 இல் முதல் பன்னாட்டு துடுப்பாட்டப் போட்டி இங்கு நடைபெற்றது. 1930 இல் இம்மைதானத்தின் முதல் பன்னாட்டு தேர்வு துடுப்பாட்டப் போட்டி மேற்கிந்தியத்தீவுகளுக்கும் இங்கிலாந்துக்குமிடயே நடைபெற்றது. தொடக்கம் முதல் இது வரை 43 தேர்வு துடுப்பாட்ட போட்டிகள் கென்சிங்டன் மைதானத்தில் நடைபெற்றுள்ளதோடு அவற்றில் 21 மேற்கிந்தியத்தீவுகள் அணியால் வெற்றிக்கொள்ளப்பட்டுள்ளன.

கென்சிங்டன் மைதானத்தின் பாரிய பார்வையாளர் அரங்குகள் 2007 உலகக்கிண்ணப் போட்டிகளுக்காக மீளக் கட்டப்பட்டவையாகும். மீள் நிர்மானத்துக்குப்பிறகு மைதானம் 28,000 பார்வையாளர்களுக்கான வசதிகளைக் கொண்டிருக்கும். மேலும் இது 2007 உலகக்கிண்ணப் போட்டிகளின் இறுதி போட்டி இம்மைதானதிலேயே நடைபெற்றது. கென்சிங்டன் மைதானம் துடுப்பாட்டம் தவிர்ந்த கால்பந்து, ஒக்கி, தடகளப் போட்டிகள், பார்படோஸ் அழகுராணிப்போட்டி போன்றவற்றையும் நடத்தியுள்ளது. மைதானத்தில் பாரிய தொலைக்காட்சி யொன்று காணப்படுவதோடு, நீச்சல் குளத்தில் இருந்தவாறு போட்டிகளை கண்டுகளிக்கும் வசதி கொண்ட பார்வையாளர் அரங்கொன்றும் உள்ளது.

இவற்றையும் பார்க்க
------------------

* துடுப்பாட்டம்
* 2007 உலகக்கோப்பை துடுப்பாட்டம்

வெளியிணைப்புகள்
---------------

* Kensington stands renamed பரணிடப்பட்டது 2007-02-03 at the வந்தவழி இயந்திரம்: 9th, November 2006 - CBC Barbados
* Oval to be fully hi-tech பரணிடப்பட்டது 2007-01-06 at the வந்தவழி இயந்திரம்: 8th, March 2006 - Barbados Nation News
* Photo of the new Kensington Oval
* Kensington Oval profile

  



|  |  |
| --- | --- |
| **2007 துடுப்பாட்ட உலகக்கிண்ண அரங்கங்கள்** | * பா
* உ
* தொ
 |
| கென்சிங்டன் ஓவல் அரங்கம் (பார்படோசு) | குயிண்ஸ் பார்க் அரங்கம் ( கிரெனடா) | சபினா பார்க் அரங்கம் (யமேக்கா) | சர் விவியன் ரிச்சட்ஸ் அரங்கம் (அன்டிகுவா பர்புடா) | புரொவிடன்ஸ் அரங்கம் ( கயானா) | வோர்னர் பார்க் அரங்கம் (செயிண்ட். கிட்ஸ் நெவிஸ்) | Beausejour அரங்கம் (செயிண்ட். லூசியா) | குயிண்ஸ் பார்க் ஓவல் அரங்கம் (திரினிடாட் டொபாகோ) | 2007 துடுப்பாட்ட உலகக்கிண்ண சின்னம் |
பென்னெலோங் முனையில் சிட்னி ஒப்பேரா மாளிகை.
**பென்னெலோங் முனை** ஆஸ்திரேலியா, சிட்னியில் சிட்னி ஒப்பேரா மாளிகையின் அமைவிடமாகும்.(33°51′28″S 151°12′56″E﻿ / ﻿33.85778°S 151.21556°E﻿ / -33.85778; 151.21556). இதனை **டுபௌகூல்** என்று பழங்குடியினர் அழைத்து வந்தனர்.

இம்முனை ஓர் சிறிய தீவுத்திடலாக **பென்னெலோங் தீவு** எனப் பாறைகளுடன், மேற்குப் பகுதியில் ஓர் சிறு கடற்கரையுடன் இருந்தது. சிட்னி கோவ் பகுதியின் கிழக்கு முனையில் தரைப் பகுதியிலிருந்து கடலலை எழும்போதெல்லாம் பிரிக்கப்பட்டிருந்தது. 1788ஆம் ஆண்டு சிலகாலம் இதனை கால்நடை முனை என்றும் அழைத்தனர்;கேப் டவுனிலிருந்து கொணரப்பட்ட ஆடுகளும் குதிரைகளும் இங்கு அடைக்கப்பட்டிருந்தன.

பலகாலமாகப் பழங்குடிப் பெண்கள் தூக்கியெறிந்த சிப்பி ஓடுகள் இங்கு சிதறிக் கிடந்தன. குற்றத்திற்காக இங்கு நாடுகடத்தப்பட்ட பெண்களால் இவை சேகரிக்கப்பட்டு அவற்றிலிருந்து சுண்ணாம்பு தயாரிக்கப்பட்டது. கிடைத்த சுண்ணாம்பு மூலம் இரண்டு தளமுள்ள அரசுக் கட்டிடம் மட்டுமே கட்ட முடிந்தாலும், அந்தக் காரணத்திற்காக அப்போது **சுண்ணாம்பு காளவாய் முனை (Limeburners' Point)** என்று அழைக்கப்பட்டது.

1790களில் பிரித்தானியர்களால் சிறைபிடிக்கப்பட்டு பின்னர் அவர்களது பண்பாட்டு அறிவுரையாளராக இருந்த பழங்குடி பென்னெலோங் என்பவருக்கு நியூ சவுத் வேல்ஸ் ஆளுநரால் இங்கு செங்கல் வீடு கட்டிக் கொடுக்கப்பட்டது. அவரது நினைவாகவே இன்று பென்னெலோங் முனை என்றழைக்கப்படுகிறது.

1818 முதல் 1821 ஆண்டுகளில் பென்னெலோங் தீவினைப் பிரித்த கடற்பகுதி அத்தீவிலிருந்து வெட்டப்பட்ட பாறைகளால் நிரப்பப் பட்டது. மாக்குயர் கோட்டை அமைக்க அப்பகுதி முழுவதும் சமநிலை ஆக்கப்பட்டது. கோட்டை கட்டும்போதே சிட்னி கோவிலிருந்து பார்ம் கோவ் வரை சாலை போடப்பட்டது. இது டார்பெயின் வே என்று அழைக்கப்பட்டது.

இவ்வாறு கடலலை ஏற்றத்தால் பிரிக்கப்பட்ட தீவாக இருந்ததும் பின்னர் பாறை நிரப்பப்பட்டு இணைக்கப்பட்டதும் முழுவதும் மறக்கப்பட்டிருந்தது;1950களில் சிட்னி ஒப்பேரா மாளிகை கட்டும்போதுதான் அகழ்வுகளின்போது வரலாறு மீண்டும் அறியப்பட்டது.

மேற்கோள்கள்
-----------

1. ↑  Aboriginal People of Coastal Sydney place names chart பரணிடப்பட்டது 2008-10-25 at the வந்தவழி இயந்திரம் at the Living Harbour project of the Australian Museum
2. ↑  Robert Hughes, *The Fatal Shore*, 1987, paperback 1996 ISBN 1-86046-150-6, section 1.iii (page 11), and section 4.ii (page 90)

மேலும் பார்க்க
--------------

* சிட்னி ஒப்பேரா மாளிகை
**கோடை பாடிய பெரும்பூதனார்** சங்ககாலத்துப் புலவர்களில் ஒருவர். இவரது பாடல் ஒன்றே ஒன்று கிடைத்துள்ளது. அது புறநானூற்றில் 259ஆம் பாடலாக உள்ளது.

புலவர் பெயரில் உள்ள அடைமொழிக்கான விளக்கம்
-----------------------------------------

இப்பாடலில் கோடைக்காலம் புதுமையான கண்ணோட்டத்தோடு பார்க்கப்பட்டுள்ளதால் இப் புலவருக்குக் 'கோடை பாடிய' என்னும் அடைமொழி தரப்பட்டுள்ளது.
* திணை - கரந்தை
* துறை - செரு மலைதல், பிள்ளைப் பெயர்ச்சி

பாடல் சொல்லும் செய்தி:

கரந்தைப் போரில் ஈடுபட்டிருக்கும் வீரன் ஒருவன் எவ்வாறு தளராது நின்று போரிட்டான் என்பதை இப்பாடல் விளக்குகிறது.

கோடை காலத்தைப் புதுமையாகப் பார்த்தல்
------------------------------------

கோடைகாலம் வந்ததும் விலங்கினம் தன் ஏறு(ஆண்விலங்கு) உடன் வரும் கூட்டத்தோடு வேறு நிலத்துக்குச் சென்றுவிடும். அப்போதும் வல்வில் மறவன் இலைகள் புதைந்து கிடக்கும் அந்தக் காட்டிலிருந்து போகமாட்டானாம். இலை மறைவில் தன் தலையைப் புதைத்துக்கொண்டு இருந்து மானை வேட்டையாடுவானாம். - இதுதான் அந்தப் புதிய பார்வை.

உவமை
----

### புலத்திக்கு முருகு ஏறிய காட்சி

* புலத்தி = வண்ணாத்தி (ஊரார் துணியை வெளுத்துத் தரும் பெண்)

(புலத்தி ஒருவனைக் காதலித்தாள். அவனை எண்ணிக்கொண்டே இருந்ததால் அவளது உடல் இளைத்துப் போயிற்று. அதனைக் கண்ட அவளது தாய் அவளுக்கு வெறி பிடித்துவிட்டது (முருகு ஏறிவிட்டது) என்று சொல்லி வேலனை அழைத்து வெறியாட்டு விழா (பேயாட்டுச் சடங்கு) நடத்தினாள்.

வேலன் அந்தப் புலத்தியைப் பிரம்பால் அடித்தான். அவள் துள்ளித் துடித்துக் குதித்தாள். வேலன் விடாமல் அடித்தான்.

இது பாலை நிலத்தில் துள்ளிக் குதிக்கும் மானை வல்வில் மறவன் வேட்டையாடுவது போல இருந்ததாம்.
கோடை மலை தொடருந்து நிலையம், சிம்லா இந்தியா
**கோடை மலை** *(Summer Hill)* கடல் மட்டத்திலிருந்து சுமார் 2,123 மீட்டர் உயரத்தில் இமாச்சலப்பிரதேசத்தின் மாநில தலைநகரான சிம்லாவின் தொலைதூர புறநகர்ப் பகுதியாகும். இது சிம்லா ரிட்ஜுக்கு 5 கிலோமீட்டர் தொலைவில் மேற்கே ஏழு மலைகளின் தொகுப்பில் ஒன்றாக அமைந்துள்ளது.

வரலாறு
------

கடந்த காலங்களில், மகாத்மா காந்தி சிம்லா வருகையின் போது கோடை மலையில் உள்ள ராஜ்குமாரி அம்ரித் கவுரின்  ஜார்ஜிய மாளிகையில் தங்கியிருந்தார். பாட்டர்ஸ் ஹில் என்றும் அழைக்கப்படும் இப்பகுதியில் பைன் மற்றும் தேவதாரு மரங்கள் நிறைந்த சரிவுகளில் அழகிய குடியிருப்புகள் பல உள்ளன. இது பிரபல ஓவியர் அம்ரிதா சேர்கிலின் (1913-1941) குடும்பத்தைச் சார்ந்தது.

இன்று
-----

இந்த இடம் பிரபலமான சுற்றுலாத் தலமாக உள்ளது. 1884-88 ஆம் ஆண்டில் கட்டப்பட்ட முன்னாள் வைஸ்ராய்கள் தங்குமிடத்தில் இந்திய மேம்பாட்டு ஆய்வு நிறுவனம் (1965ஆம் ஆண்டு நிறுவப்பட்டது),  அமைந்துள்ளது. இது அருகிலுள்ள கண்காணிப்பு மலையில் உள்ளது. 

இன்று, இங்கு இமாச்சலப் பிரதேசப் பல்கலைக்கழகம் உள்ளது. இங்கு முக்கியமாகக் கலை, வர்த்தகம், அறிவியல், மேலாண்மை, சட்டம் மற்றும் மொழிகளில் முதுகலை பாடங்கள் நடத்தப்படுகின்றன. இப்பல்கலைக்கழகமானது 1975இல் தொடங்கப்பட்டது. கோடை மலை கால்கா-சிம்லா தொடர்வண்டிப்பாதையில் அமைந்திருந்தாலும், பெரும்பாலான மாணவர்கள் வளாகத்திலிருந்து சிம்லாவிற்கு நடந்தே செல்கின்றனர்.

மேற்கோள்கள்
-----------

1. 1 2  "Famous Places around Shimla". 2016-03-29 அன்று மூலம் பரணிடப்பட்டது. 2021-01-01 அன்று பார்க்கப்பட்டது.
2. ↑  "Seven Hill Attractions". 2020-02-18 அன்று மூலம் பரணிடப்பட்டது. 2021-01-01 அன்று பார்க்கப்பட்டது.
3. ↑  Summer Hill at mapsofindia.com
4. 1 2  "Places of Interest, Shimla at hpuniversity". 2011-07-19 அன்று மூலம் பரணிடப்பட்டது. 2021-01-01 அன்று பார்க்கப்பட்டது.
5. ↑  "Amrita Shergil Biography atsikh-heritage". 2020-02-23 அன்று மூலம் பரணிடப்பட்டது. 2021-01-01 அன்று பார்க்கப்பட்டது.
6. ↑  IIAS History
சயி குங் தீபகற்பத்தில் உள்ள "டய் லோங் வான்" பகுதியின் காட்சி
சயி குங் தீபகற்பத்தில் உள்ள "போ பின் சாவ்" எனும் இடத்தில் காணப்படும் எரிமலை வெடிப்பால் ஏற்பட்டதாக கருதப்படும் அறுகோணப்படிவப் பாறை
**சாயி குங் தீபகற்பம்** (Sai Kung Peninsula) என்பது ஹொங்கொங், புதிய கட்டுப்பாட்டகம் பகுதியுல் உள்ள ஒரு தீபகற்ப நிலப்பரப்பாகும். இந்த தீபகற்பத்தின் தென்மத்தியப் பகுதியில் உள்ள நகரமே சய் குங் நகரம் என அழைக்கப்படுகின்றது. இந்த சயி குங் தீபகற்ப நிலப்பரப்பு சயி குங் மாவட்டத்தின் நிர்வாகப் பிரிவின் கீழுள்ளது. இருப்பினும் இந்த தீபகற்பத்தின் வடப்பகுதி டய் போ மாவட்ட நிர்வாகப் பிரிவிலும், வடமேற்கு சா டின் மாவட்டத்திற்கும் நிர்வாகப் பிரிவின் கீழும் உள்ளன.

இந்த சய் குங் தீபகற்ப நிலப்பரப்பிலேயே ஹேப் துறைமுகம் எனும் சுற்றுலாப் பயணிகளை ஈர்க்கும் இடமும் அமைந்துள்ளது.

மேற்கோள்கள்
-----------

விக்கிமீடியா பொதுவகத்தில்,  
 ***Sai Kung Peninsula***   
என்பதின் ஊடகங்கள் உள்ளன. 



| * பா
* உ
* தொ
ஹொங்கொங்கில் உள்ள தீபகற்பங்கள் |
| --- |
| 
* கவுலூன் தீபகற்பம்
* சய் குங் தீபகற்பம்
* தூய நீர் குடா தீபகற்பம்
* இசுடேன்லி தீபகற்பம் **·**  செக் ஓ தீபகற்பம்
* கேப் டி அகுய்லர் தீபகற்பம்
* சீ மா வான் தீபகற்பம்

 | Flag of Hong Kong |
**தினகரன்** (*Dinakara*; 1550) இந்தியாவைச் சேர்ந்த ஒரு வானியல் வல்லுநர் ஆவார். இவர் சூரியன் மற்றும் சந்திரனின் இயக்கத்தை அடிப்படையாகக் கொண்ட இந்திய நாட்காட்டிகளை ( பஞ்சாங்கம் ) தயாரிப்பதில் சந்திராக்கி (33 வசனங்களைக் கொண்டது) என்ற கட்டுரையை உருவாக்கினார். கட்டுரை 150 கையெழுத்துப் பிரதிகள் மற்றும் வர்ணனைகளுடன் உள்ளது, அவற்றில் சில விளக்கப்பட்டு, மொழிபெயர்க்கப்பட்டு நவீன அணுகுமுறைகளுடன் ஒப்பிடப்பட்டுள்ளன.

இவரது மூன்றாவது படைப்பான *திதிசாரணி* (அல்லது *தினகரசாரணி* ) (1583) பஞ்சாங்கங்கள், நாட்கள், திதிகள், நட்சத்திரங்கள் மற்றும் யோகங்களின் கணக்கீடு ஆகியவற்றை உள்ளடக்கியது. மேலும் இது மகாதேவனின் முந்தைய படைப்பான மகாதேவியை அடிப்படையாகக் கொண்டது. தினகரனின் பணி இரண்டாம் ஹரிதத்தாவுக்கு ஒரு தாக்கத்தை ஏற்படுத்தியது.

சான்றுகள்
---------

1. ↑  Kolachana, Aditya; Montelle, Clemency; Dhammaloka, J.; Melnad, K.; Mahesh, K.; Vyas, P.; Ramasubramanian, K.; Sriram, M.S. *et al*. (2018). "A Critical Edition of the Candrārkī of Dinakara: A Text Concerning Solar and Lunar Tables.". *History of Science in South Asia* **6**: 127–161. doi:10.18732/hssa.v6i0.35. .
2. ↑  Kolachana, A.; Montelle, C.; Dhammaloka, J.; Melnad, K.; Mahesh, K.; Vyas, P. (2018). "The Candrārkī of Dinakara: A Text Related to Solar and Lunar Tables.". *Journal for the History of Astronomy* **49** (3): 306–344. doi:10.1177/0021828618787556.

வெளி இணைப்புகள்
---------------

* Candrarki MS
**சயனோவைதிரின் வினை** (*Cyanohydrin reaction*) என்பது ஓர் ஆல்டிகைடு அல்லது ஒரு கீட்டோன், சயனைடு எதிர்மின் அயனியுடன் அல்லது ஒரு நைட்ரைலுடன் வினைபுரிந்து சயனோவைதினை உருவாக்கும் ஒரு கரிம வேதி வினை ஆகும். இந்த மின்னணுச் சேர்க்கை வினை ஒரு மீள்வினையாகும். ஆனால் அலிஃபாட்டிக் கார்பனைல் சேர்மங்களுடன் புரியும் வினையில் உருவாகும் விளைபொருள்களுக்கு மட்டும் சமநிலை நிலவுகிறது. வினைக்கு ஆதாரமான சயனைடு, பொட்டாசியம் சயனைடு, சோடியம் சயனைடு அல்லது மும்மெத்தில்சிலில் சயனைடு ஆகியவற்றிலிருந்து பெறப்படுகிறது. அரோமாட்டிக் ஆல்டிகைடுகளான பென்சால்டிகைடுடன் நடைபெறும் பென்சாயின் ஒடுக்கவினையும் இணையான தயாரிப்பு முறையாகும். கார்போவைதரேட்டு வேதியியலில் வளைய நீட்டிப்பு முறையாக இவ்வினை உபயோகப்படுகிறது. உதாரணம் டி-சைலோசு.

எடுத்துக்காட்டுகள்
------------------

 அசிட்டோன் சோடியம் சயனைடுடன் வினைபுரிந்து ஐதராக்சிஅசிட்டோநைட்ரைல் ஆகிறது
பென்சோகுயினோன், மும்மெத்தில்சிலில்சயனைடு, வினையூக்கி KCN உடன் வினைபுரிதல், வினையூக்கி கிரவுன் ஈத்தருடன் 1:1 கலவையாக அறிமுகப்படுத்தப்படுகிறது.

வினை வழிமுறை
------------

சையனோவைதரின் வினையின் வினைவழிமுறை

சமச்சீரில் தொகுப்புமுறை
-----------------------

பைனால் 1-10% வினையூக்கியின் உதவியுடன் பென்சால்டிகைடு மும்மெத்தில்சிலில் சயனைடு உடன் சமச்சீரற்ற சயனோவைதரின் வினையில் ஈடுபடுகிறது. இந்த ஈந்தணைவி முதலில் லித்தியம் அல்காக்சி சேர்மத்துடன் வினைபுரிந்து லித்தியம் பைநாப்தலேட்டு கலவையைத் தருகிறது.

பென்சால்டிகைடு மற்றும் (R)–பைனால் சமச்சீரற்ற வினை லித்தியம் (i-புரோபைலாக்சி) (S)-அசிட்டோநைட்ரைலைத் தருகிறது.பென்சால்டிகைடு மற்றும் (R)–பைனால் சமச்சீரற்ற வினை லித்தியம் (i-புரோபைலாக்சி) (S)-அசிட்டோநைட்ரைலைத் தருகிறது.
பென்சால்டிகைடு மற்றும் (R)–பைனால்- லித்தியம்(i-புரோபைலாக்சி)சமச்சீரற்ற வினையில் (S)-அசிட்டோநைட்ரைல் 98% உருவாகிறது.  
கீட்டோன்களை கார சயனைடுகள் மற்றும் அசிட்டிக் அமிலத்துடன் வினைப்படுத்தி முதன் முதலில் வேதியியலாளர் யூரெக் 1872 ஆம் ஆண்டில் சையனோவைதரினைத் தொகுப்பு முறையில் தயாரித்தார். எனவே இத்தயாரிப்பு முறை யூரெக் சயனோவைதரின் முறை என்றே அழைக்கப்படுகிறது. அமில நிபந்தனையில் HCN – அதாவது சயனோவைதரின் CN–C–OH செயற்படு தொகுதியாக செயலாற்றுகிறது.

மேற்கோள்கள்
-----------

1. ↑  *Chiral Lithium Binaphtholate Aqua Complex as a Highly Effective Asymmetric Catalyst for Cyanohydrin Synthesis* Manabu Hatano, Takumi Ikeno, Takashi Miyamoto, and Kazuaki Ishihara J. Am. Chem. Soc.; **2005**; 127(31) pp 10776–77 Abstract Support info plus proposed transition state
2. ↑  Urech, Ann. 164, 256 (**1872**)

வெளி இணைப்புகள்
---------------

* Cyanohydrin reaction of formaldehyde to hydroxyacetonitrile or glycolonitrile with sodium cyanide in Organic Syntheses Coll. Vol. 2, p. 387; Vol. 13, p. 56 கட்டுரை
* Cyanohydrin reaction of formaldehyde with potassium cyanide Organic Syntheses Coll. Vol. 3, p. 436; Vol. 27, p. 41 கட்டுரை
* Cyanohydrin reaction of acetophenone with potassium cyanide Organic Syntheses Coll. Vol. 4, p. 58; Vol. 33, p. 7 கட்டுரை
* Cyanohydrin reaction of D-xylose with potassium cyanide Organic Syntheses Coll. Vol. 4, p. 506; Vol. 36, p. 38 கட்டுரை
* Cyanohydrin reaction of அசிட்டோன் with potassium cyanide Organic Syntheses Coll. Vol. 2, p. 7; Vol. 15, p. 1 கட்டுரை
* Cyanohydrin reaction of benzoquinone with trimethylsilylcyanide Organic Syntheses Coll. Vol. 7, p. 517; Vol. 60, p. 126 கட்டுரை
**பெப்பிசுத் தீவு** (Pepys Island) என்பது, ஃபாக்லாந்துத் தீவுகளுக்கு வடக்கில், 47°தெற்குத் திசையில் 230 கடல் மைல்கள் (260 மைல், 430 கிமீ) தொலைவில் இருந்ததாகக் கருதப்பட்ட ஒரு பொய்த்தீவு ஆகும்.

முதல் அறிவிப்பு
---------------

1683 டிசம்பரில், பிரித்தானியக் கப்பல் தலைவனான அம்புரோசு கௌலே என்பவர், 40 சுடுகலன்கள் பொருத்தப்பட்ட *பச்செலர்ஸ் டிலைட்* (Bachelor's Delight) என்னும் கப்பலில் உலகைச் சுற்றிப் பயணம் மேற்கொண்டிருந்தார். அப்போது தென் அத்திலாந்திக்கில், 47°தெ அகலக்கோட்டில் முன்னர் அறியப்படாததும், மக்கள் குடியேற்றம் இல்லாததுமான ஒரு தீவைக் கண்டு அதற்கு பெப்பிசுத் தீவு எனப் பெயரிட்டார். இப்பெயர் சாமுவேல் பெப்பிசு என்பவரின் பெயரைத் தழுவியது. ஆனால், பயணத்தில் உடன் சென்ற வில்லியம் டாம்பியர் என்பவர், கண்டுபிடிக்கப்பட்ட தீவு செபால்டினாஸ் தீவுகள் என்றே கருதினார். இப்பெயர் ஃபாக்லாந்துத் தீவுகளின் இன்னொரு பெயர். கௌலே, இத்தீவு பற்றிய தனது குறிப்பில் பின்வருமாறு எழுதியிருந்தார்::34

"நாங்கள் தொடர்ந்து தென்மேற்கில் சென்று 47°தெற்கை அடைந்தபோது, அறியப்படாததும் மக்கட் குடியேற்றம் இல்லாததுமான ஒரு தீவைக் கண்டோம். இதற்கு நான் பெப்பிசு எனப் பெயரிட்டேன். இது நல்ல நீர் பெற்றுக்கொள்வதற்குச் சிறந்த இடம். இதன் துறைமுகம் ஆயிரம் கப்பல்கள் நங்கூரம் இட்டு நிற்கக்கூடிய மிகச் சிறப்பான துறைமுகம். இத்தீவில் பெருமளவான பறவைகளை நாம் கண்டோம். இதன் கரைகளுக்கு அப்பால் மணற்பாங்கான அடிப்பகுதி அமைந்துள்ளதால், இங்கே ஏராளமாக மீன்பிடிக்கலாம் என நம்புகிறோம்."

பிற்கால முயற்சிகள்
------------------

18 ஆம் நூற்றாண்டில் இதன் அமைவிடத்தை அறிவதற்குப் பலர் எடுத்த முயற்சிகள் வெற்றியளிக்கவில்லை. இவர்களுள், ஆன்சன் பிரபு (1740-1744), கொமடோர் பைரன் (1764), கப்டன் குக், பாங்க்சும் சோலன்டரும் (1769), பெர்னெட்டி (1763-1764), போர்கன்வில்லெ (1766-1769), பெரொசே (1785), வான்கூவேர்ட் (1790-1795) ஆகியோரும் அடங்குவர்.

பேராசிரியர் பேசாட்டி, கௌலேயின் வரைபடங்களை அடிப்படையாகக் கொண்டு, பெப்பிசுத் தீவுகளின் விபரங்கள் எல்லாம் ஃபாக்லாந்துத் தீவுகளின் விபரங்களோடு சரியாக ஒத்திருப்பதாகவும், கௌலேயின் வரைபடங்களின் படியும் அது ஃபாக்லாந்துடன் பொருந்தி வருவதாகவும் குறிப்பிட்டார்.:42 இதன்படி பெப்பிசுத் தீவுகளும், ஃபாக்லாந்துத் தீவுகளும் ஒன்றே என்னும் முடிவுக்கு அவர் வந்தார்.

குறிப்புகள்
-----------

1. ↑  James Burney, A Chronological History of the Discoveries in the South Sea Or Pacific Ocean; accessed 25 July 2010
2. 1 2  Antonio de Viedma, *Diarios de navegación – expediciones por las costas y ríos patagónicos* (1780–1783), Ediciones Continente reprint, Buenos Aires 2006, ISBN 950-754-204-3, with an introduction by Professor Pedro Pesatti, Universidad Nacional de Conahue, Argentina: and two prefaces of importance – *Discurso preliminar al diario de Viedma*, p. 19–28, and *Apuntes históricos de la Isla Pepys*, p. 33–36 with facsimile map, both authored by Pedro de Angelis, on 20 June 1839. De Angelis (b. Naples 1784, d. Buenos Aires 1859) was the historian who created the State Printing Service. He edited the collection of works and documents relative to the ancient and modern history of the provinces of the River Plate in six volumes (1835–1838).
**தினகரன் என்னும் வள்ளல்**  16 ஆம் நூற்றாண்டில் வாழ்ந்தவர். இவரது வள்ளல் தன்மையைப் போற்றித் தினகர வெண்பா என்னும் நூல் பாடப்பட்டுள்ளது. தொண்டை நாட்டுக் கோவூரில் வாழ்ந்தவர். கருணீகர் மரபைச் சேர்ந்தவர். அக்கால அரசனிடம் அமைச்சராக விளங்கியவர். இவரது தந்தை பெயர் வீரையன். களப்பாளர் குலத்தில் தோன்றிய 'மாலை உத்தண்டர்' இவரது உற்ற நண்பர்.

இவரைப்பற்றித் தினகர வெண்பாவில் காணப்படும் செய்திகள்

சைவ சமயத்தவர். எனினும் ஆறு சமயங்களையும் கடந்த 'சிற்பரன்' என்னும் தெய்வநெறியைப் போற்றுபவர். தேர்த்திருவிழா, சிவபூசை முதலானவை நிகழத் திருப்பணி செய்தவர்.

##### தனிப்பாடல்கள்

தினகரனைப் போற்றும் தனிப்பாடல்கள் குறிப்பிடத் தக்கவை.

1

கந்தா நின் பேரவையில் சொன்னால் கருந்தமிழும்
செந்தமிழாம் கோவைத் தினகரா - முந்தை நூல்
கற்று அறிந்தார் கல்வி விளங்கும் கசடு அறச்
சொல் தெரிதல் வல்லார் அகத்து.
2

வேடிக்கையான சிவ யோகியர் தீபன் வீறு மைந்தன்
நாடிக் கொள் கீர்த்தித் தினகர பூபதி நற்புலத்தில்
கூடிப் பிரிந்தவர் எங்கே என என்று கோல மதன்
தேடிப் புறப்பட்ட கைப் பந்தமே இச் செழுந் திங்களே.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 55.
2. ↑  தினகர வெண்பா 120
3. ↑  தினகர வெண்பா 132